recursal/SuperWikiNEXT-32B huggingface dataset:
**טמיאס סיבירי** (שם מדעי: ***Eutamias sibiricus***) הוא מין של מכרסם ממשפחת הסנאיים הקרוב לטמיאס ושייך לשבט המרמיטות. עם זאת הוא הופרד מהסוג לסוג עצמאי - ***Eutamias***. טמיאס זה מצוי בטבע בצפון אירופה, רוסיה וסיביר וגם במזרח אסיה בסין ובקוריאה. זהו הטמיאס היחיד שאינו חי באמריקה הצפונית בטבע.

תיאור
-----

הטמיאס הוא יונק קטן באורך של 18 עד 25 סנטימטרים, כאשר שליש מהאורך מרכיב הזנב הארוך ומשקלו הממוצע הוא 50 עד 150 גרם. ישנה דו-צורתיות זוויגית בין הזכרים הגדולים יותר לנקבות, אך המראה של הצעירים דומה מאוד לבוגרים למעט גודלם. הוא בעל פרווה כתומה-בהירה בעלת 5 פסים כהים ולבנים לסירוגין לאורך גבו עד הזנב. הטמיאסים אינם מאריכים ימים בטבע, לרוב 2 עד 5 שנים, אך בשבי נצפו פרטים שהגיעו לגיל 10 שנים.

הטמיאסים חיים במחילות בקרקע באזורים של חורש טבעי, יערות מחטניים שונים כמו הטייגה אך גם ביערות נשירים ובהרים שונים לאורך צפון ומזרח אסיה ובצפון אירופה, אך האדם הפיץ אותם כחיית מחמד לאורך פארקים רבים באירופה, בין השאר בבלגיה, צרפת, שווייץ, גרמניה, אוסטריה, הולנד ואיטליה. רבים מהטמיאסים המופצים הם מינים פולשים שברחו כשבעליהם לא רצו בהם או שנמלטו מהשבי.

הטמיאסים הם אוכלי כל המחבבים בעיקר אגוזים וזרעי אורנים הנפוצים בסביבתם. בנוסף הם יאכלו מיני זרעים שונים, שורשים, פירות, דגנים, פטריות, רכיכות, חרקים, ביצים, גוזלים וזוחלים קטנים ואף נבלות. הם עצמם עלולים להיטרף בידי דורסי יום, שועלים, סמורים, ינשופיים וחתולים. הטמיאסים הם בעלי חושים דרוכים ובמקרה של איום פרוותם עוזרת לטשטש את סביבתם והם יכולים לרוץ במהירות למאורתם.

הטמיאסים מתרבים באזור אפריל, כשהם קמים מתרדמת החורף והם מתרבים רק פעם או פעמיים בשנה. הנקבות ממליטות לאחר 32 יום של היריון 3 עד 8 גורים המתבגרים תוך 7 עד 8 שבועות. שני הזוויגים מגיעים לבגרות מינית תוך 9 חודשים.

קישורים חיצוניים
----------------

ויקישיתוף מדיה וקבצים בנושא **טמיאס סיבירי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

הערות שוליים
------------
**Rīgas Modes** היא להקת פופ מלטביה שהוקמה בשנת 2008. הלהקה כוללת חמישה חברים.

היסטוריה
--------

בתחילת דרכה שם הלהקה היה "Komjaunatne" והחל משנת 2014 היא מופיע תחת השם הנוכחי.

זמן קצר לאחר הקמתה בעיירה אוגרה, הלהקה עברה לריגה. בשנת 2012 הם לראשונה הופיעו בציבור בהופעה גדולה. בשנת 2014 הם הוציאו מיני-אלבום שכלל חמש שירים. בשנת 2016 הלהקה הוציא את האלבום הראשון שלה. אלבום זה זכה להצלחה והוענקו לו מספר פרסים לטבים בתחום המוזיקה.

בשנת 2016 הלהקה הוציאה את מיני אלבום השני שלה.

בשנת 2018 הלהקה השתתפה באלבום לזכרו של מרטינש פריימאניס.

ברעיונות להתקשרות חברי הלהקה צינו שסגנון הלהקה הושפע ממספר אמנים ידועים מאירופה וארצות הברית אך גם מלהקות לטביות דוגמת A-Eiropa.

קישורים חיצוניים
----------------

ויקישיתוף מדיה וקבצים בנושא **Rīgas Modes** בוויקישיתוף

* Rīgas Modes, באתר ספוטיפיי
* Rīgas Modes, באתר סאונדקלאוד (באנגלית)
* Rīgas Modes, באתר Discogs (באנגלית)

הערות שוליים
------------

1. ↑  Rīgas modes. Vidējais pirksts manai pagātnei, www.diena.lv
2. ↑  Intervija lielveikalā. «Rīgas Modes», TVNET, ‏25 באפריל 2016 (בלטבית)
**טמפ SUMZ-UGMK** (ברוסית: **Темп-СУМЗ-УГМК**) הוא מועדון כדורסל גברים רוסי מהעיר רוודה שבמחוז סברדלובסק. המועדון מתמודד בליגה השנייה בחשיבותה במדינה, סופרליגה 1 ובגביע רוסיה, בו זכתה לראשונה בעונת 2021.

היסטוריה
--------

מועדון הכדורסל "טמפ SUMZ" נוסד בשנת 1999 על בסיס קבוצת "SUMZ" שפעלה בחסות מפעל SUMZ לייצור נחושת ומתחם הספורט "טמפ", שהוא מתקן הספורט המשמעותי ביותר עבור עובדי המפעל. בעונת 1999/2000 הקבוצה שיחקה בליגה 1 באליפות רוסיה בכדורסל בקרב קבוצות גברים וסיימה במקום השני והעפילה לליגה הבכירה, השלישית בחשיבותה. בעונת 2000/2001 הקבוצה סיימה במקום 14 וכבר בעונה הבאה, 2001/2002, לאחר שתפסה את המקום השני, היא השתתפה במשחקי ההעפלה לליגה ב' של הסופרליגה.

בעונת 2015/2016 שונה שם הקבוצה לטמפ SUMZ-UGMK וחברת המטרלוגיה של הרי אורל הפכה לספונסרית. בגביע הרוסי הקבוצה הגיעה לפיינל פור, שם בחצי הגמר הפסידה למארחי הטורניר - מועדון פארמה פרם (63:80) והתמודדה במשחק על המקום השלישי מול סמרה ולאחר שניצחה בתוצאה 69:47, זכתה לראשונה במדליות בגביע הרוסי וסיימה במקום השלישי. באותה עונה הקבוצה סיימה כסגנית אלופת סופרליגה-1.

בעונת 2016/2017, הקבוצה התמודדה בפיינל פור הגביע הרוסי אך סיימה במקום הרביעי. בעונת 2019/2020 העפילה לראשונה לגמר הגביע הרוסי בכדורסל אך הפסידה לסמרה. בעונת 2020/2021 העפילה לגמר הגביע בפעם השנייה ברציפות והפעם ניצחה בצמד משחקי הגמר וזכתה לראשונה בתולדותיה בתואר לאומי כשזכתה בגביע הרוסי.

תארים
-----

**סופרליגה-1**

* **סגנות:** 2015/2016
* **מקום שלישי:** 2017/2018, 2018/2019

**גביע רוסיה**

* **זכייה:** 2020/2021
* **סגנות:** 2019/2020
* **מקום שלישי:** 2015/2016

קישורים חיצוניים
----------------

ויקישיתוף מדיה וקבצים בנושא **טמפ SUMZ UGMK** בוויקישיתוף
* אתר האינטרנט הרשמי של טמפ SUMZ UGMK
* טמפ SUMZ UGMK, ברשת החברתית VK

הערות שוליים
------------

1. ↑  «Темп-СУМЗ-УГМК» - обладатель Кубка России!

| הגביע הרוסי בכדורסל - זוכות |
| --- |
| 

|  |
| --- |
| צסק"א מוסקבה (4) • אוניקס קאזאן (3) • סמרה (2) • לוקומוטיב קובאן (2) • נובוסיבירסק (2) • פארמה פרם (2) •  קרסניה קריליה (2) • ניז'ני נובגורוד (1) • טמפ SUMZ UGMK (‏1) • ספרטק סנקט פטרבורג (1) • אורל גרייט (1) • חימקי (1) |

 |
**ארנון פלטי** (נולד ב-22 בדצמבר 1955 בחיפה) הוא מוזיקאי, בסיסט, מרצה, מאייר ותמלילן ישראלי.

ביוגרפיה
--------

בתקופת שירותו הצבאי היה נגן בס בלהקת חיל הים. בהמשך, ניגן והקליט עם אמנים ישראליים ובינלאומיים, ביניהם אריק איינשטיין, יוני רכטר, יהודית רביץ, גידי גוב, שלמה ארצי ויוסי בנאי, בתקליט הילדים הכבש השישה עשר, וגם בלהקתו "פלוטוניום", שבה נמנים עשרה נגנים שעבורם חיבר ועיבד את כל הטקסטים והמוזיקה. שימש כבסיסט של להקת הרוק המתקדם דובדבן ושל להקת הרוק המתקדם "Ordinary Listeners" הבריטית. כמו כן, ניגן בתוכנית הטלוויזיה של דורי בן זאב דורי באוויר.

כמעבד, נגן ומלחין הוציא פלטי שישה אלבומים, כשביניהם אלבום המוקדש לעיבודים פרי עטו עבור אמן הג'אז דייב ליבמן ותזמורתו (ביג בנד). נוסף על כך הוציא פלטי אלבום לאופרת הג'אז "זרח החייזר", שלה כתב את הלברית ואת המוזיקה.

פלטי סיים תואר ראשון בעיבוד והלחנה ממכללת ברקלי למוזיקה, תואר שני מבית הספר מנהטן למוזיקה ותואר דוקטור בהצטיינות יתרה מאוניברסיטת בר-אילן בנושא הרמוניית הג'אז.
כמו כן לפלטי תואר שני בכתיבה יוצרת (שירה ופרוזה) מאוניברסיטת חיפה ודיפלומה באנימציה ממכללת מורלי, לונדון, אנגליה.

פלטי היה סגן מנהל אקדמי בבית הספר למוזיקה רימון בשנים 2006–2007, שם ניהל את מחלקת הבס בשנים 2002–2014. הוא לימד גם בבית הספר למוזיקה ע"ש בוכמן-מהטה, ושימש כמרצה וכראש מחלקת הג'אז בבית הספר למוסיקה בקריה האקדמית אונו. פלטי משמש כפרופסור באקדמיה למוסיקה ולמחול בירושלים ומכהן בה כדיקן של הפקולטה למוזיקה רב-תחומית. בנוסף, הוא משמש כמרצה אורח במכללת ברקלי בבוסטון, אוניברסיטת מוראביאן בפילדלפיה, אוניברסיטת ניו יורק, אוניברסיטת מישיגן באן-ארבור, אוניברסיטת נורת'איסטרן בבוסטון ובאוניברסיטאות רבות ברחבי העולם כולל אירלנד, הולנד, גרמניה ומונגוליה. הוא ידוע כמומחה להוראת הרמוניית הג'אז, עיבוד ונגינת ג'אז.

פלטי זכה בחמישה פרסי קרן אמריקה-ישראל כמלחין ונגן ג'אז בין השנים 1973–1978, פרס מיוחד מ"לילה לבן" עבור רביעיית המיתרים אופוס 500, פרס ראשון בעיבוד ג'אז בתחרות עיבוד תזמורות ביג בנד במנהיים, גרמניה 2012 ובפרס ראש הממשלה למלחינים בתחום הג'אז בשנת 2021.

* 
* ארנון פלטי בתזמורת הליווי של תוכנית הטלוויזיה דורי באוויר עם דורי בן זאב ומסקי שיברוארנון פלטי בתזמורת הליווי של תוכנית הטלוויזיה דורי באוויר עם דורי בן זאב ומסקי שיברו

קישורים חיצוניים
----------------

ויקישיתוף מדיה וקבצים בנושא **ארנון פלטי** בוויקישיתוף

* ארנון פלטי, באתר ספוטיפיי
* ארנון פלטי, באתר MOOMA (בארכיון האינטרנט)
* האתר של פרופ' ארנון פלטי
* ארנון פלטי, באתר האקדמיה למוזיקה ולמחול בירושלים

הערות שוליים
------------

1. ↑  "דובדבן", באתר "רוק מתקדם - מדריך עברי", 15 בנובמבר 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297611605171

 |
**אלטאי בסקט** (ברוסית: **АлтайБаскет**) היה מועדון כדורסל מהעיר ברנאול שהוקם בשנת 2010.

היסטוריה
--------

מועדון הכדורסל מברנאול זכה שלוש פעמים בליגה הראשונה של המחוז הפדרלי הסיבירי. בעונת 2009/2010 ניצחה הקבוצה את העונה הסדירה והעפילה למשחקי פלייאוף הליגה בטולה וסיימה במקום השלישי מה שהבטיח לה מקום בסופרליגה הרוסית בכדורסל.

בעונת הבכורה בליגת המשנה, אימן אותה אלכסנדר ראצ'נקוב. בתום העונה הסדירה, אלטאי באסקט הפכה לאחת הקבוצות הפופולריות בליגה, בעונה שבה הקבוצה קבעה שיא של 15 ניצחונות רצופים, היא סיימה כסגנית אלופת ליגת המשנה וזכתה בזכות להשתתף באליפות רוסיה בכדורסל גברים.

בעונת 2011/2012 הקבוצה התמודדה בליגת הכדורסל והעפילה עד לשלב 16 האחרונות בגביע הרוסי בכדורסל, אך הפסידה לאורל. ברם, עונת הבכורה בליגת העל תחת ויקטור קוכארנקו התבררה כמוצלחת למדי. היא סיימה במקום התשיעי.

עונת 2013/2014 הייתה מלאה בעליות ומורדות: לצד ניצחונות מזהירים, היו כישלונות. כתוצאה מכך, הקבוצה סיימה במקום העשירי בעונה הסדירה ולא השתתפה בפלייאוף. היא סיימה תשיעית. לפני תחילת העונה הבאה, אלכסנדר ראצ'נקוב מונה שוב למאמן. עם זאת, באמצע העונה, בגלל תוצאות לא מספקות, הוא הוחלף על ידי יבגני צ'יז'וב, שהחזיק מעמד עד השנה החדשה. בינואר החל ולדימיר טרונוב לאמן את שחקני ברנאול. הוא לא הצליח לשנות את המצב בצורה קיצונית: אלטאי באסקט לא עלתה לפלייאוף והסתפקה בסופו של דבר במקום העשירי. בתום עונת 2014/2015 הקבוצה ירדה לסופרליגה-2.

עונת 2015/2016 בסופרליגה-2 בהנהגתו של מיכאיל טרחוב החלה טוב עבור הקבוצה: היא חלקה את המקום הראשון עם רוסקון-מורדוביה ולאחר שסיימה במקום השלישי בעונה הסדירה, המועדון העפיל לפלייאוף, אך בחצי הגמר הפסיד לזוכת הטורניר - ספרטק סנקט פטרבורג. שחקני ברנאול הסתפקו במקום השלישי, אחרי ניצחון על קבוצת סטרויטל אנגלס. בעונת 2016/2017 אלטאי באסקט התמודדה בסופרליגה-2 והעפילה ללא קושי לפלייאוף, שם הגיעה עד לגמר, אל הפסידה לאורלמאש מיקטרינבורג סיימה כסגנית אלופת הליגה.

באוגוסט 2020, אלטאי בסקט חדלה להתקיים עקב הצטברות חובות, ולא נרשמה לעונת 2020/2021. על בסיסה הוקם מועדון הכדורסל ברנאול, אשר כבר בעונת בכורה שלה בסופרליגה-2 זכתה באליפות אחרי שניצחה את קבוצת צ'בוקסארי בסדרת הגמר.

ראו גם
------

* ברנאול (כדורסל)

קישורים חיצוניים
----------------

* 

* אתר האינטרנט הרשמי של אלטאי בסקט
* אלטאי בסקט, באתר התאחדות הכדורסל הרוסית

הערות שוליים
------------

1. ↑  Анна СЕМИНА (2020-08-03). "Клуб «АлтайБаскет» прекратил существование из-за долгов". *alt.kp.ru* (ברוסית). נבדק ב-2021-08-09.
2. ↑  Алексей Кучерявых (2020-07-31). "Зачем пришлось переименовать команду "АлтайБаскет" в БК "Барнаул"". *tolknews.ru* (ברוסית). נבדק ב-2021-08-09.
3. ↑  katun24.ru. "Алтайские баскетболисты впервые в новейшей истории стали чемпионами Суперлиги-2". *Катунь 24*. נבדק ב-2021-08-09.
4. ↑  Анна СЕМИНА (2021-04-18). "Баскетболисты «Барнаула» стали чемпионами Суперлиги-2". *alt.kp.ru* (ברוסית). נבדק ב-2021-08-09.
אין תמונה חופשיתאין תמונה חופשית
**ארנון תורן** (נולד בשנת 1957) הוא מנהל ישראלי, המנכ"ל לשעבר של קניוני עזריאלי, השייכים לקבוצת עזריאלי.

ביוגרפיה
--------

תורן נולד בחיפה ולו אח אחד, בשירותו הצבאי היה לוחם בחיל הים. בוגר האוניברסיטה העברית בירושלים. 
ב-1990 הצטרף לקבוצת עזריאלי לאחר מספר שנות עבודה בתחום ניהול כח אדם במלונאות. 
במהלך השנים שימש בתפקיד סמנכ"ל השיווק של הקבוצה, מנכ"ל מרכז עזריאלי בתל אביב ומנכ"ל חטיבת המשרדים בקבוצה, ודירקטור בחברות סונול, סופרגז וגרנית הכרמל.

במסגרת תפקידיו היה שותף להקמת ושיווק קניון ירושלים במלחה, מרכז עזריאלי בתל אביב – הקניון והמגדלים ומרכז עזריאלי חולון. בשנת 2013 מונה לתפקיד מנכ"ל קבוצת הקניונים, המונה 18 קניונים, בנוסף לתפקידו כמנכ"ל חטיבת המשרדים. בשנת 2020 החליף אורי קילשטיין את תורן בתפקידו כמנכ"ל קניוני עזריאלי.

ארנון תורן נשוי לרויטל ואב לשלוש בנות. מתגורר במבשרת ציון.

הערות שוליים
------------

1. ↑  עדי דברת-מזריץ, דירקטוריון קבוצת עזריאלי מינה את ארנון תורן למנכ"ל קבוצת הקניונים, באתר TheMarker‏, 3 באוקטובר 2013
2. ↑  אורנה יפת, התפקיד הבא של אורי קילשטיין: מנכ"ל קניוני עזריאלי במקום ארנון תורן, באתר כלכליסט, 19 באוקטובר 2020
חורבות בית המשפט של מועצת שפייר משנת 1789
**הרייכסטאג (אספה פוליטית ומחוקקת) של שפייר** כונס למעלה מחמישים פעמים בתקופת האימפריה הרומית הקדושה. יום הכינוס הראשון בשפייר נערך על ידי לואי החסיד בשנת 838.

כינוסים
-------

### 1526

פרדיננד הראשון, קיסר האימפריה הרומית הקדושה, שהיה אז עדיין ארכידוכס אוסטריה ומישייצג את אחיו קארל החמישי בשפייר, קרא בנאום הפתיחה שלו לתמוך בהונגריה נגד האיום העות'מאני. מאוחר יותר אושרה בקשה זו על ידילאיוש השני, מלך בוהמיה והונגריה. כמה אחוזות קיסריות, ובראשן פיליפ הראשון, רוזן הסן ויוהאן, הנסיך הבוחר מסקסוניה, התעקשו קודם כל להבהיר את שאלות המדיניות הנוצרית.

### 1529

כנסיית הזיכרון הנאו-גותית בשפייר מנציחה את המחאה על החלטת הרייכסטאג
בשנת 1529 הרייכסטאג נמשך מ־15 במרץ עד 22 באפריל. לאחריו התקיימה ההפגנה בשפייר נגד הרייכסטאג, שבה הנסיכים הפרוטסטנטים מחו נגד הטלת חרם קיסרי על מרטין לותר. בעקבות כך הם סירבו לתת לפרדיננד הראשון, קיסר האימפריה הרומית הקדושה תמיכה צבאית כלשהי נגד יאנוש הראשון זאפויה וסולימאן הראשון במלחמה.

### 1542

בשנת 1542 הרייכסטאג נמשך מ-29 בדצמבר 1541 עד 11 באפריל 1542. הסיבה לכינוס הייתה האיום על האימפריה מצד האימפריה העות'מאנית (כיבוש בודה (עיר) בספטמבר 1541). הרייכסטאג התקיים בהיעדר קרל החמישי, קיסר האימפריה הרומית הקדושה ובהנחיית פרדיננד הראשון, קיסר האימפריה הרומית הקדושה ושני נציבים קיסריים. האחוזות הקיסריות הטילו מס למימון הצבא הקיסרי.

### 1544

הפריווילגיה (כתב זכות) ליהודים שניתנה בשנת 1544. עמוד 1 מתוך 7
בשנת 1544 הרייכסטאג נמשך מ-20 בפברואר עד ל-10 ביוני. ברייכסטאג זה הוחלט לסייע לקיסר במלחמה נגד צרפת וההאימפריה העות'מאנית.

עם נתינת הפריווילגיה (כתב זכות) ליהודים בשנת 1544, אישר קרל החמישי, קיסר האימפריה הרומית הקדושה את ההגנה על קהילת יהודי שפייר וחידש את זכויותיהם.

הערות שוליים
------------

1. ↑  [deposit.fernuni-hagen.de *Geschichtsdenken und Ständekritik in apokalyptischer Perspektive*] (PDF). 2004. p. 83. `{{cite book}}`: Check `|url=` value (עזרה)
2. ↑  [deposit.fernuni-hagen.de *Geschichtsdenken und Ständekritik in apokalyptischer Perspektive*] (PDF). 2004. p. 132. `{{cite book}}`: Check `|url=` value (עזרה)
**הריביירה הטורקית** (בטורקית: **Türk Rivierası**) או **חוף הטורקיז**, הוא השם שניתן לחלק מחופי הים התיכון והים האגאי בדרום-מערב אסיה הקטנה בטורקיה. הריביירה הטורקית מקבילה לקו חוף באורך של יותר מאלף ק"מ בנפות אנטליה ומולה, ממזרח לעיר אלניה ועד בודרום; וכוללת את האזורים ההיסטוריים של פמפיליה, ליקיה וקאריה. 

הריביירה הטורקית עשירה באוצרות טבע ובאוצרות היסטוריים, ובין היתר נמצאים בה גם אתרי המורשת העולמית בקסנתוס ובלטואון. כל אלה, בנוסף לאקלים ים תיכוני נוח, הפכו את הריביירה הטורקית ליעד תיירות פופולרי. העיר הגדולה והחשובה בריביירה היא אנטליה, ושדה התעופה הבינלאומי שבה מהווה שער כניסה עיקרי לחלק ניכר מ-20 מיליון התיירים שפוקדים את טורקיה מדי שנה. שדות תעופה נוספים נמצאים במילאס, סמוך לעיר התיירותית בודרום, ובדלמאן, לא הרחק מהערים מרמריס ופטהייה.

תמונות
------

אלניה במזרח הריביירה

אלניה במזרח הריביירה

ראו גם
------

* הדרך הליקית

קישורים חיצוניים
----------------

ויקישיתוף מדיה וקבצים בנושא **הריביירה הטורקית** בוויקישיתוף
* משרד התיירות של טורקיה

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge876172

 |
**חיוך מסוים** (באנגלית: **A Certain Smile**) הוא סרט קולנוע אמריקאי מ-1958 מסוגה קולנועית של דרמה רומנטית.

התסריט מבוסס על ספרה השני של פרנסואז סאגאן "חיוך מסוים" (בצרפתית: Un certain sourire) משנת 1956.

כמו בשאר ספריה של סאגאן, הנושא המרכזי הוא רומן אהבה כשאחד מבני הזוג מבוגר מחברו, המסתיים בתוקף הנסיבות.

לתפקיד הראשי נבחרה השחקנית הצרפתייה קריסטין קארר שזה היה סרטה הראשון בהוליווד והקריירה שלה נמשכה שם זמן קצר. זה היה גם סרטו הראשון של ברדפורד דילמן ששיחק לצידה כחברה הצעיר.

הסרט היה מועמד לפרס אוסקר לעיצוב התלבושות הטוב ביותר, פרס אוסקר לשיר המקורי הטוב ביותר ופרס אוסקר על העיצוב האמנותי.

השיר A Certain Smile המושר בסרט על ידי ג'וני מאטיס הפך ללהיט שהאפיל בהצלחתו על זו של הסרט.

תקציר העלילה
------------

דומיניק ואלון (קריסטין קארר) היא סטודנטית בת 19 בפקולטה למשפטים בסורבון. היא חברה של ברטראן (ברדפורד דילמן), אף הוא סטודנט בסורבון.

ברטראן לוקח את דומיניק לפגישה עם דודו לוק (רוסאנו בראצי) ואשתו פרנסואז (ג'ואן פונטיין). לוק הוא איש עסקים אמיד, גבר שרמנטי ויפה תואר שנשים נשבות בקסמו ואחת מהן היא דומיניק. ברטראן לעומתו הוא צעיר חסר ניסיון התלוי כלכלית באמו השתלטנית.

עד מהרה נשבית דומיניק בקסמו של לוק ומסכימה לצאת איתו לחופשה סודית בריביירה הצרפתית. הם משתכנים בוילה מהודרת והוא מרעיף עליה מכל טוב. דומיניק מפנטזת כי תקים בעתיד משפחה איתו ויהיו להם ילדים.

לוק קוטע לבסוף את החופשה בגלל עניינים בעסקיו ושניהם חוזרים לפריז. הוא מבקש מדומיניק לחזור להוריה בכפר אך היא נשארת בפריז ומגיעה לביקור לא מתוכנן לביתם של לוק ופרנסואז. למקום מגיע גם ברטראן שתוי ומטיח בפני דומיניק שהוא יודע על יחסיה עם לוק וכי היא טיפשה אם היא חושבת שלוק יעזוב למענה את אשתו.

לוק מתקשר לדומיניק ומודיע לה כי החליט לסיים את יחסיהם. היא אורבת לו בבית קפה ורואה שהוא נכנס לשם עם בחורה. לוק מבחין בה אך היא בורחת מהמקום ולבסוף נופלת מעולפת לפני מכונית (ניסיון התאבדות?). לוק נושא אותה לביתו ואז מבינה פרנסואז כי הוא בגד בה עם דומיניק.

היא מטפלת בדומיניק אך לא מאשימה אותה אלא רק את לוק. אביה של דומיניק מוזעק ולוקח אותה לביתם בכפר. פרנסואז אורזת את בגדיה ואומרת ללוק כי היא עוזבת אותו. לאחר שלוק מכה על חטא, משפיל את עצמו, כורע ברך לפניה ומבקש סליחה היא נעתרת לו.

לאחר חופשת הקיץ נפגשת דומיניק עם ברטראן ביום הלימודים הראשון בסורבון ושניהם צועדים לכיתות בלי להזכיר את אירועי הקיץ.

קישורים חיצוניים
----------------

* "חיוך מסוים", במסד הנתונים הקולנועיים IMDb (באנגלית)
* "חיוך מסוים", באתר AllMovie (באנגלית)
* "חיוך מסוים", במסד הנתונים הקולנועיים KinoPoisk (ברוסית)
* ג'וני מאטיס שר "חיוך מסוים", באתר יוטיוב
* "חיוך מסוים", באתר TCM
**צפע לילי מצוי** (שם מדעי: *Causus rhombeatus*) הוא מין נחש ממשפחת הצפעיים החי באפריקה שמדרום לסהרה.

מאפיינים
--------

אורכו הממוצע של נחש זה עד 60 ס"מ ואורכו המקסימלי 93 סנטימטרים. זהו המין הגדול ביותר בסוגו. לנחשים אלה חוטם מעוגל ונחיריים קטנות. הלשון מסוגלת לקלוט ריחות ויש לו חוש אינפרא אדום מצד העיניים. 

צבעו ירוק-חום עם רצועות חומות כהות דמויות V על הגב. הנחש מתעקל בצורת האות S בצורתו והראש נחבא מעל הגוף. הראש שחור והבטן בהירה. 

תפוצת נחש זה בטבע במדינות: במזרח בניגריה, סודאן, אתיופיה, סומליה וקניה ודרומה לטנזניה, אוגנדה, רואנדה, בורונדי, הרפובליקה הדמוקרטית של קונגו, אנגולה, זמביה, מלאווי, זימבבואה, צפון בוצוואנה, מוזמביק, סווזילנד והכף המערבי שבדרום אפריקה.

זהו מין פעיל החי בסוואנות של אפריקה. כשמו הוא יוצא בעיקר בשעות הערב ובין הערביים, אם כי הם נצפו פעילים ביום. נחש זה מהיר ביותר ומסוגל לגמוא 92 סנטימטרים בשנייה אחת. הוא מצוי על סלעים, אך לא נוטה לטפס על ענפים או לשחות במים. הוא ניזון בעיקר מקרפדות, אך גם מיונקים ועופות קטנים, אותם הוא קוטל בשיני הארס.

לנחש זה אויבים רבים כמו גירית הדבש, נמייה, לבלר, חיוויאי וחתולים שונים וכן נחשים אחרים. כשהנחש מאוים הוא מרים את צווארו ושורק כדי להבהיל את התוקפים. הוא גם מכווץ מעט את צווארו כדי להידמות לנחש קוברה. אם זה לא עוזר הוא מכוון את הצוואר לאחור ומתקיף ונושך את התוקף. הארס אינו קטלני בדרך כלל לבני אדם אך גורם לנפיחויות ולכאבים ואף עלול לגרום לנמק. בשבי נחשים אלה רגועים כמעט לגמרי.

קישורים חיצוניים
----------------

ויקישיתוף מדיה וקבצים בנושא **צפע לילי מצוי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

* צפע לילי מצוי בafricanreptiles (אורכב 10.06.2016 בארכיון Wayback Machine)



1. ↑  צפע לילי מצוי באתר הרשימה האדומה של IUCN
**הגלקסייה האליפסואידית הננסית קשת**, נקראת גם **הגלקסייה האליפטית הננסית קשת**, היא גלקסיה ננסית אליפסואידית שנמצאת בקבוצת הכוכבים קשת במרחק של כ-88,000 שנות אור ממערכת השמש, והיא ככל הנראה גלקסיית הלוויין הקרובה ביותר לשביל החלב. בעבר היא נקראה **הגלקסיה הננסית קשת**, אך כדי למנוע בלבול עם הגלקסיה הלא-סדורה הננסית קשת לא נהוג לקרוא לה בשם זה. למרות קרבתה היחסית לשביל החלב ועל אף שבהירות נראיתה הנראית היא מדרגה 3.6, התגלתה הגלקסיה רק בשנת 1994, זאת בשל קרבתה למישור הדיסקה של שביל החלב כך שענני האבק והכוכבים של שביל החלב מסתירים אותה.

מאפיינים
--------

קוטרה של הגלקסיה כ-12,500 שנות אור ומסתה מוערכת בכ-‎2.5×108‎ מסות שמש, כאלפית ממסת שביל החלב. על פי כיוון התנועה של הגלקסיה ביחס לשביל החלב, נראה שהיא מקיפה את מרכז שביל החלב במרחק שנע בין 40,000 שנות אור ל-130,000 שנות אור, כך שכשהיא קרובה היא למעשה עוברת דרך שביל החלב. זמן ההקפה הוא פחות ממיליארד שנים, כך שמעברים כאלה כבר אירעו בעבר כ-10 פעמים, והדבר היה צפוי להביא להתפרקותה ולבליעתה על ידי שביל החלב. העובדה שהיא עדיין קיימת ניתנת להסבר באמצעות כמות גדולה של חומר אפל שכבידתו מצליחה להחזיק את כוכבי הגלקסיה ביחד ומונעת את התפרקותה. בסביבת הגלקסיה זוהו ארבעה צבירים כדוריים, הבהיר שביניהם הוא M54 שהתגלה על ידי שארל מסיה כבר בשנת 1778. M54 בהיר ומסיבי בהרבה מכל שאר הצבירים הכדוריים שסביב הגלקסיה וייתכן שמדובר למעשה בשרידי ליבת הגלקסיה.

קישורים חיצוניים
----------------

ויקישיתוף מדיה וקבצים בנושא **הגלקסיה האליפסואידית הננסית קשת** בוויקישיתוף
* הגלקסייה האליפסואידית הננסית קשת באתר Solstation
* הגלקסיה האליפסואידית הננסית קשת, בבסיס הנתונים SIMBAD לגרמי שמיים אסטרונומיים

הערות שוליים
------------

1. 1 2 3  SIMBAD: Sagittarius Dwarf Spheroidal Galaxy
2. 1 2 3  SEDS: The Sagittarius Dwarf Elliptical Galaxy
3. ↑  D. R. Law & S. R. Majewski: The Sagittarius Dwarf Galaxy: A Model for Evolution in a Triaxial Milky Way Halo, The Astrophysical Journal, Vol. 714, Iss. 1, p. 229 (2010)
4. ↑  L. P. Bassino & J. C. Muzzio: Is M54 the nucleus of the Sagittarius galaxy?, The Observatory, vol. 115, p. 256 (1995)
מבט על העמק המרכזי מצפון הרי ארדיה
**העמק המרכזי** (בספרדית: **Valle Central**) היא רמה ואזור גאוגרפי במרכזה של קוסטה ריקה. אזור העמק המרכזי הוא מישורי יחסית, על אף שאזור זה מוקף בכמה הרים והרי געש. באזור העמק המרכזי של קוסטה ריקה נמצאים בסביבות שלושה רבעים מתושבי המדינה, ואזור זה כולל בין היתר את בירת המדינה והעיר המאוכלסת ביותר במדינה – סן חוסה. אזור העמק המרכזי משתרע על פני המחוזות הבאים – מחוז אלחואלה, מחוז ארדיה, מחוז סן חוזה ומחוז קרטגו. האזור משתרע על פני 11,366 קמ"ר, המהווים מעל לחמישית משטחי המדינה. הנהר טארקולס עובר בחלק המערבי של העמק המרכזי והנהר רבנטאזון עובר בחלק המזרחי של העמק המרכזי.

משום שאזור העמק המרכזי נמצא במיקום גבוה יחסית, הטמפרטורה הממוצעת בעמק המרכזי נעה לרוב בין 15 מעלות צלזיוס ל-30 מעלות צלזיוס. חלקו המערבי של העמק מושפע מרוחות הסחר בקיץ, וכמו שאר המדינה למעט. כמות המשקעים השנתית באזור העמק המרכזי נעה בין 1,900 מילימטרים ל-3,200 מילימטרים. הלחות באזור העמק המרכזי נעה בין 75% (לדוגמה באזור מחוז פאבס (אנ')), ל-87% (לדוגמה באזור מחוז פראייג'אנס (אנ')).

אזור העמק המרכזי הוא באופן מסורתי המקום המועדף לחיות בו בקרב תושבי קוסטה ריקה, והוא מכיל כמות אוכלוסייה גדולה יחסית ביחס לגודלו. אזור העמק המרכזי הוא מרכז פעילויות המסחר, התעשייה והשירותים של קוסטה ריקה.

אזור המטרופולין הגדול (אנ') (בספרדית: Gran Área Metropolitana), אשר ממוקם בעמק המרכזי, הוא האזור המאוכלס העיקרי בקוסטה ריקה.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **העמק המרכזי של קוסטה ריקה** |

* העמק המרכזי של קוסטה ריקה, באתר אנציקלופדיה בריטניקה (באנגלית)
**צפע מגובנן-אף** (שם מדעי: ***Hypnale hypnale***) הוא מין של נחש ארסי ממשפחת הצפעיים והקבוצה צפעוני גומה, החי בהודו שמדרום להרי גהט המערביים ובסרי לנקה. זהו נחש בעל ארס חזק והוא מכיש בקביעות כל שנה באזור מחייתו. למעשה זהו הנחש התוקפני ביותר לאדם בסרי לנקה.

מאפיינים
--------

צפע זה מגיע לאורך של 30 עד 45 ס"מ ולפי מיונים אחרים מגיע גם עד לאורך 60 ס"מ. הוא בעל מבנה ראש דומה לזה של גומצנים, בעל נחיריים מורחבים, חוטם מחודד המופנה מעלה, חריצי עיניים גדולים ואופקיים והגוף והזנב גדולים ומגושמים מעט. נחש זה איטי יחסית ואינו נוטה לנוע הרבה בסביבתו. גוני הצפע אפורים וחומים ועליהם רצועות כהות מעוינות לסירוגין. הבטן חומה או צהבהבה עם כתמים כהים וקצה הזנב צהוב או אדמדם. נחש זה משריץ לרוב 14 עד 17 צאצאים חיים.

נחש זה פעיל בשעות הערביים באזורים מיוערים, יערות גשם ובמטעים סמוך ליישובים. הוא מצוי לרוב סביב עלים נשירים על קרקע היער או לעיתים סביב נחלים, בהם הוא מחפש טרף של יונקים, דו-חיים וזוחלים קטנים יותר. הנחש איטי יחסית אך יכול לתקוף במהירות אם יתקרב איום, כשהוא נוטה להרעיד את זנבו בדומה לעכסן (אך ללא עכס) כאות איום לפני הכשה. אם זו לא תספיק הוא יתקוף.

זהו אחד הנחשים הארסיים החשובים מבחינה רפואית בסרי לנקה ובדרום-מערב הודו. למרות שנחש זה תוקף דרך קבע אנשים רק מעטים נהרגו מהארס. עדיין הארס קטלני אם לא יינתן טיפול כעבור שעות ספורות והוא יכול לפגוע בקרישת דם ולאי-ספיקת כליות חריפה. עם זאת פותח נוגדן לארסו.

קישורים חיצוניים
----------------

ויקישיתוף מדיה וקבצים בנושא **צפע מגובנן-אף** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  צפע מגובנן-אף באתר הרשימה האדומה של IUCN
2. ↑  Tan CH, Sim SM, Gnanathasan CA, Fung SY, Ponnudurai G, Pailoor J, Tan NH (2011). "Enzymatic and toxinological activities of Hypnale hypnale (hump-nosed pit viper) venom and its fractionation by ion exchange high performance liquid chromatography". Journal of Venomous Animals and Toxins Including Tropical Diseases. 17 (4): 473–485. doi:10.1590/S1678-91992011000400015. ISSN 1678-9199.
**ג'יימס ארנולד טיילור** (באנגלית: **James Arnold Taylor**; נולד ב-22 ביולי 1969) הוא מדבב, תסריטאי ומפיק אמריקאי. ידוע בעיקר בתור המדבב של ראצ'ט במשחקי המחשב Ratchet & Clank, של טיביוס במשחקי Final Fantasy, של ג'וני טסט, הגיבור הראשי של הסדרה ג'וני טסט ושל אובי ואן קנובי בסדרה מלחמת הכוכבים: מלחמת המשובטים, מזיכיון מלחמת הכוכבים.

ביוגרפיה
--------

טיילור נולד ביולי 1969 בסנטה ברברה, בקליפורניה ובה גדל.

הוא החל את קריירת הדיבוב שלו ב-1991 במשחק הווידאו: אי הקופים 2: נקמתו של לה צ'אק, בו דיבב מספר דמויות. בשנת 2001 דיבב לראשונה בסרט אוסמוזיס ג'ונס בתור קפה המחזיק תאי דם לבנים. הוא דיבב גם בסרטים: צבי הנינג'ה מ-2007 (את לאונרדו), ראצ'ט וקלאנק מ-2016 (בגילום המוכר שלו את ראצ'ט) וכוח הטיטאנים! חיים בסרט מ-2018.

לאורך השנים דיבב במספר משחקים וסדרות טלוויזיה ידועות, ביניהם בסדרה מלך השכונה כניקולאס קייג, באנימטריקס כאש, ראול וקולות נוספים, בסדרה "Marvel Animated Features", ב"ליגת הצדק: הגבול החדש".

הוא דיבב גם בסרטים: "Bionicle: The Legend Reborn", דירת המצוירים: הסרט, גרין לנטרן: אבירי הברקת, באטמן: האביר האפל חוזר מ-2012 בתור מר הודסון, ספוד ועוד קולות ובסרטי לגו: ליגת הצדק בתור בארי אלן/דסאאד. הוא דיבב גם את פרד קדמוני עם מותו של המדבב הנרי קורדן, בין 2005 ל-2011. 

בין השנים 2014-2008 דיבב את דמותו של אובי ואן קנובי בסדרה המונפשת "מלחמת הכוכבים: מלחמת המשובטים"

בשנת 2013 הוציא את הספר "JAT 365: 365 Inspirations for the Pursuit of Your Dreams". החל מ-2018 מנהל את הפודקאסט: "Talking to Myself".

חיים אישיים
-----------

מאז 1991 נשוי לאליסון טיילור. לשניהם בת אחת - לידיה.

קישורים חיצוניים
----------------

ויקישיתוף מדיה וקבצים בנושא **ג'יימס ארנולד טיילור** בוויקישיתוף
* 

* אתר האינטרנט הרשמי של ג'יימס ארנולד טיילור (באנגלית)
* ג'יימס ארנולד טיילור, ברשת החברתית פייסבוק

* ג'יימס ארנולד טיילור, ברשת החברתית טוויטר

* ג'יימס ארנולד טיילור, ברשת החברתית אינסטגרם

* ג'יימס ארנולד טיילור, סרטונים בערוץ היוטיוב

* ג'יימס ארנולד טיילור, במסד הנתונים הקולנועיים IMDb (באנגלית)

* ג'יימס ארנולד טיילור, באתר AllMovie (באנגלית)

* ג'יימס ארנולד טיילור, באתר Rotten Tomatoes (באנגלית)

* ג'יימס ארנולד טיילור, באתר Metacritic (באנגלית)

* ג'יימס ארנולד טיילור, במסד הנתונים הקולנועיים KinoPoisk (ברוסית)

* ג'יימס ארנולד טיילור, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012160366005171
* BnF: cb14649280s (data)
* ISNI: 0000 0001 1474 0251
* LCCN: n2008081267
* MusicBrainz: f25ea848-cbb7-41af-8f0a-d6e837b1445e
* NTA: 40503170X
* VIAF: 65951714
* WorldCat: lccn-n2008081267

 |
הברביקן בקרקוב
**ברביקן קרקוב** (בפולנית: **barbakan krakowski**) הוא מבנה ברביקן מבוצר שהיווה את אחד השערים שהובילו לעיר העתיקה של קרקוב בדרום פולין. הברביקן של קרקוב הוא בין הביצורים הבודדים מבין אלה שהקיפו את העיר ושרדו עד ימינו, והיה בעבר חלק בלתי נפרד מחומות העיר. כיום משמש המבנה כאתר תיירות וכמקום אירוח לתערוכות.

הברביקן, הבנוי בסגנון גותי והוקם בסביבות שנת 1498, הוא אחד משלושה ביצורים מסוג זה באירופה ששרדו עד ימינו, והשמור מביניהם. הברביקן הוא מבנה לבנים מעוגל, מוקף חפיר, ובמרכזו חצר בקוטר 24.4 מטרים. למבנה שבעה צריחים, עובי קירותיו כ-3 מטרים ובתוכם 130 אשנבי ירי.
הברביקן היה במקור מחובר לחומות העיר באמצעות מעבר מקורה שהוביל לשער פלוריאן הקדוש.

על צדו המזרחי של הברביקן תלוי שלט זיכרון למרצ'ין אורצביץ', תושב העיר, שלפי האגדה, במהלך המאבק בין קונפדרציית באר לכוחות הרוסים שצרו על העיר ב-1768, טען את הרובים של מגני העיר, שנגמרה להם התחמושת, בכפתורי מתכת, וכך הצליח להרוג את מפקד הכוח הרוסי.

* השער הדרומי לברביקן, פונה לשער פלוריאן הקדוש בעיר העתיקההשער הדרומי לברביקן, פונה לשער פלוריאן הקדוש בעיר העתיקה
* הברביקן ושער פלוריאן הקדוש בצורתם לפני המאה ה-19הברביקן ושער פלוריאן הקדוש בצורתם לפני המאה ה-19

קישורים חיצוניים
----------------

ויקישיתוף מדיה וקבצים בנושא **ברביקן קרקוב** בוויקישיתוף
* 

* אתר האינטרנט הרשמי של ברביקן קרקוב
**צפיר האלפים** (שם מדעי: *Rupicapra rupicapra*) הוא מין מסוג צפיר ממשפחת הפריים מתת-משפחת היעלים הנפוץ ברחבי הרי דרום אירופה ומרכזה, כולל: הרי הקרפטים ברומניה, הרי האלפים והבלקן. גם באסיה בהרי הקווקז והרי טאטרה ניתן למוצאו. המין אף הובא למספר איים בניו זילנד.

במין זה שבעה תת-מינים, המובדלים במרחבי מחיה שונים על פני אירופה.

עור הצפיר נמצא בשימוש נרחב בקרב תעשיית העורות, בעיקר עבור ביגוד. בגלל היותו רך ושמירת מרקמו לאורך זמן גם לאחר ניקוי.

תיאור
-----

צפיר האלפים מגיע בבגרותו לכ-70 ס"מ גובה, ו-130 ס"מ אורך (כולל הזנב, שלרוב מקופל). משקל הצפיר נע בין 30 ל-60 ק"ג, כשהזכר גדול במעט מהנקבה.

הן לזכרים והן לנקבות יש קרניים קצרות וישרות הכפופות מעט בקצוותיהן, אך קרנות הזכר עבות מעט יותר. בקיץ הצפיר מגדל פרוה בצבע חום עמוק שהופכת לאפור בהיר בחורף. מאפיין מובהק הוא סימנים לבנים התחומים בפסים שחורים מתחת לעיניים. הזנב לרוב לבן ובעל פס שחור לאורך הגב.

הצפיר בניו זילנד
----------------

בשנת 1907 שלח פרנץ יוזף הראשון, קיסר אוסטריה מתנה לאי מספר צפירים אלפינים. במהרה התפשט המין על פני מרבית האי הדרומי.

רשויות האי, לא רק שאינן מונעות את ציד המין, אלא אף מעודדות אותו, כדי להגביל את השפעתו על בעלי החיים המקומיים. בממוצע, הצפיר הניו זילנדי שוקל כ-20% פחות ממקבילו האירופאי, דבר המרמז על חיסרון במזון בקרב המין.

קישורים חיצוניים
----------------

ויקישיתוף מדיה וקבצים בנושא **צפיר האלפים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  צפיר האלפים באתר הרשימה האדומה של IUCN

צפיר אלפים מהצד

| יעלים |
| --- |
| כבשי שור |
| כבש המושק | כבש המושק | יעל נובי במכתש רמון |
| טאקין | טאקין |
| יעלים |
| עבדקן הרעמה | עבדקן הרעמה |
| טאר ההימלאיה | טאר ההימלאיה |
| טאר ערבי | טאר ערבי |
| טאר נילג'ירי | טאר נילג'ירי |
| כבש | כבש ארגאלי • כבש מופלון • כבש הבית • כבש אוריאל • כבש גדול-קרניים • כבש דאל • כבש השלג |
| כבש כחול | כבש כחול מצוי • כבש כחול גמדי |
| יעל | יעל קווקזי מערבי • יעל קווקזי מזרחי • עז מבריגה • יעל איברי • יעל האלפים • יעל נובי • יעל סיבירי • יעל אתיופי • עז הבר (תת-מין: עז הבית) |
| צפירים |
| צפיר | צפיר האלפים • צפיר הפירנאים |
| צפיר הקורדילרים | צפיר הקורדילרים |
| סרו | סרו יפני • סרו סומטרי • סרו סיני • סרו ההימלאיה • סרו אדום • סרו טאיוואני |
| גוראל | גוראל סיני • גוראל ההימלאיה • גוראל אדום • גוראל אמור |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284947805171
* BnF: cb11931142x (data)
* GND: 4138966-9
* LCCN: sh85022443
* NKC: ph508898

 |
**בארי אנסוורת'** (באנגלית: **Barry Unsworth**;‏ 18 באוגוסט 1930 – 4 ביוני 2012) הוא סופר בריטי הנודע ברומניו ההיסטוריים. עד שנת 2008 ראו אור ארבעה-עשר ספרים פרי עטו, שלושה מהם העפילו לרשימת המועמדים הסופית לפרס בוקר, ומהם אחד, "Sacred Hunger", הקנה לאנסוורת' את הפרס בשנת 1992.

חייו
----

אנסוורת' נולד בווינגייט, כפר-כורים במחוז דרהאם אשר בצפון-מזרח אנגליה. הוא סיים את לימודי באוניברסיטת מנצ'סטר בשנת 1951 והתגורר בצרפת שנה תמימה בעודו מורה אנגלית בבית-ספר. הוא ערך מסעות רבים ברחבי יוון וטורקיה במרוצת שנות ה-60 של המאה ה-20 ובתקופה זו נשא הרצאות באוניברסיטת אתונה ובאוניברסיטת איסטנבול. בשנת 1999 היה לפרופסור אורח במסגרת סדנת הכתיבה של אוניברסיטת איווה. כעבור חמש שנים, בשנת 2004, הוזמן להורות בתחום הכתיבה היוצרת ותורת הספרות ב"קניון קולג'" השוכן באוהיו. לשנת 2008, התגורר במחוז אומבריה השוכן בעמק הטיבר באיטליה, 3 שנים אחר כך נפטר בפרוג'ה מסרטן הריאות.

ספרו הראשון, "The Partnership", יצא לאור בשנת 1966. "Pascali's Island", שראה אור מקץ ארבע-עשרה שנים, ב-1980, היה ספרו הראשון שזכה להימנות ברשימת המועמדים הסופית לפרס בוקר. הספר מתרחש באי עלום-שם בים האגאי בשלהי ימי האימפריה העות'מאנית. בחלוף שמונה שנים מצאתו עובד הסרט לגרסה קולנועית על ידי ג'יימס דירדן ובכיכובם של צ'ארלס דאנס, הלן מירן ובן קינגסלי בתפקידים הראשיים. "Morality Play", ששובץ אף הוא ברשימת המועמדים הסופית לפרס בוקר, בשנת 1995, הוא ספר שבמרכזו עומדת תעלומת רצח אפופת מסתורין למרגלות טירתו של אציל מקומי באנגליה של המאה ה-14. גם סרט זה זכה לעיבוד קולנועי בשם "The Reckoning", בכיכובם של פול בטאני ווילם דפו.

"Sacred Hunger", שראה אור בשנת 1992, מתמקד בסחר עבדים סביב האוקיינוס האטלנטי הנע בינות ליברפול, מערב אפריקה, פלורידה ואיי הודו המערבית. הספר היה לזוכה, במשותף, בפרס בוקר לשנת 1992, בצוותא עם "הפצוע האנגלי" מאת מייקל אונדאצ'י.

עם ספריו האחרים של אנסוורת' נמנים "Mooncranker's Gift", זוכה פרס היינמן, שראה אור בשנת 1973, "Stone Virgin" שיצא לאור בשנת 1985 ו-"Losing Nelson", שנכתב בשנת 1999.

ביבליוגרפיה
-----------

* *The Partnership* (1966)
* *The Greeks Have a Word For It* (1967)
* *The Hide* (1970)
* *Mooncranker's Gift* (1973)
* *The Big Day* (1976)
* *Pascali's Island* (1980)
* *The Rage of the Vulture* (1982)
* *Stone Virgin* (1985)
* *Sugar and Rum* (1988)
* *Sacred Hunger* (1992)
* *Morality Play* (1995)
* *After Hannibal* (1996)
* *Losing Nelson* (1999)
* *The Songs of the Kings* (2002)
* *Crete (novel)|Crete* (2004)
* *The Ruby in her Navel* (2006)

קישורים חיצוניים
----------------

* בארי אנסוורת', ברשת החברתית Goodreads
* ריאיון עם אנסוורת' שערך דון סוויים בשנת 1983
* בארי אנסוורת', באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007419844305171
* BNE: XX1166589
* BnF: cb12056796q (data)
* GND: 121625133
* ISNI: 0000 0000 8383 1977
* LCCN: n82157881
* NKC: ola2003174856
* NTA: 069704775
* SNAC: w6r57mf9
* SUDOC: 028808592
* Trove: 1000477
* VIAF: 54168450
* WorldCat: lccn-n82157881

 |
**יורם רותם** (ולורט) (נולד ב-30 בספטמבר 1961) הוא עורך מוזיקלי ושדרן רדיו ישראלי. משמש כעורך המוזיקה הראשי של תחנת הרדיו גלי צה"ל.

ביוגרפיה
--------

רותם נולד בקיבוץ דגניה א'. הוצב בגלי צה"ל במסגרת שירותו הצבאי ב-1980. שירת בתחנה כעורך מוזיקלי, ומשנת 1999 מנהל את מחלקת המוזיקה של התחנה. בעל תואר ראשון של אוניברסיטת תל אביב בקולנוע וטלוויזיה ולימודים כלליים במדעי הרוח. נשוי ואב לשלושה, מתגורר בראש העין.

פעילותו בתחום הזמר העברי
------------------------

יורם רותם מזוהה יותר מכל עם התוכנית "ארבע אחרי הצהריים" שאותה הוא עורך החל מ-1980. כמו כן הוא עורך ומגיש את התוכנית "בוא שיר עברי" וערך את התוכניות "בילוי נעים עם מולי שפירא", "עוד לא שבת" עם שלמה ארצי ו"ציפורי לילה" ותוכניות רבות נוספות. שישה אלבומים משולשים של שירים מ"ארבע אחרי הצהריים" יצאו לאור בעריכת יורם רותם ודלית עופר.

רותם שותף בכתיבת ערכי הזמר העברי באנציקלופדיית האינטרנט המוזיקלית "MOOMA". הוא ערך את הספרים "שירים+" של שלמה ארצי (הוצאת מודן) ו"עוף גוזל ובכלל" (הוצאת ידיעות אחרונות), וכן תקליטורים ואלבומי אוסף רבים ליוצרים ומבצעים, בהם נעמי שמר, אהוד מנור, מתי כספי, הגבעטרון, בעז שרעבי, יורם טהרלב, יאיר רוזנבלום, חיים חפר, בני אמדורסקי, יעקב רוטבליט, יעקב שבתאי, רחל שפירא, ג'וזי כץ ויהודה עמיחי.

רותם ערך עשרות אלבומים ואוספים למיטב היוצרים בארץ שהפכו לרבי-מכר וביניהם "הרעות", "גדלנו יחד", "תחת שמי מוסקבה" ו"החיטה צומחת שוב".

הוא עורך ומנחה מופעי זמר, מרצה בתחום הזמר העברי ומשמש כיועץ מוזיקלי לתוכניות טלוויזיה.

בשנת 2020 זכה רותם בפרס מיוחד מטעם דירקטוריון אקו"ם על פועלו לקידום ושימור הזמר העברי ויוצריו.

קישורים חיצוניים
----------------

* 

* אתר האינטרנט הרשמי של יורם רותם
* יורם רותם, במיזם "אישים" לתיעוד היצירה הישראלית
* יעקב בר-און, ‏יורם רותם חוגג 40 ל"ארבע אחרי הצהריים" עם אוסף חדש, באתר מעריב אונליין, 29 באפריל 2021

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007313070405171
* ISNI: 0000 0000 6693 9302
* LCCN: nr2003034654
* MusicBrainz: ea785e47-ecd8-4163-9743-05eb3580cd71
* VIAF: 14715318
* WorldCat: lccn-nr2003034654

 |
חיפה - ביטאון העמותה לתולדות חיפה
**העמותה לתולדות חיפה** היא עמותה הפועלת בחיפה, שמטרתה היא לתעד ולספר את תולדות העיר, ולחזק את הקשר בין תושביה לעיר וליצור הזדהות איתה, מתוך הכרת ההיסטוריה של העיר.

פעילות
------

העמותה נוסדה בשנת 1997 ביוזמת ד"ר אביבה ברנע, וקבוצת מתנדבים. העמותה מוציאה לאור כתב עת בשם "חיפה" הכולל מאמרים של חוקרים שונים העוסקים בהיסטוריה של חיפה. עורך כתב העת הוא יעקב שורר. עם הכותבים בכתב העת נמנים ד"ר תמיר גורן מהמחלקה ללימודי ארץ-ישראל וארכאולוגיה באוניברסיטת בר-אילן, יעקב שורר, פרופסור אמריטוס גילברט הרברט מהטכניון, אלי נחמיאס ועוד. העמותה פרסמה שני פרסומים נוספים בשיתוף עיריית חיפה: "חיפה בתש"ח - 1948 אסופת מאמרים 60 שנה למדינת ישראל" ו"היכל עיריית חיפה - 65 שנה להקמת הבניין 2007-1942". משנת 2001 עד שנת 2019 כיהן דוד הנדל כיושב ראש העמותה. משנת 2019 מכהנת בתפקיד פרופסור עליזה שנהר.

הסופר חיים באר בהרצאה על ספרו במשרדי העמותה לתולדות חיפה, אוקטובר 2017.
בנוסף מארגנת העמותה כנסים בשיתוף פעולה עם מוזיאוני חיפה, מדעטק ועוד, העוסקים בהיסטוריה של חיפה על היבטיה השונים, כגון: כנס "חלומות מתוקים" – 100 שנה לביקורו הראשון של האדריכל אלכסנדר ברוולד בחיפה, שהתקיים במדעטק. כנס "בשירות הוד מלכותו - סיפורה של חיפה המנדטורית, 1947-1918" שהתקיים במוזיאון חיפה לאמנות, בעקבות תערוכה בשם זה שהתקיימה במוזיאון העיר חיפה ועוד. בכנסים אלה מרצים היסטוריונים העוסקים בחיפה כגון פרופסור יוסי בן-ארצי, פרופסור מוטי גולני מהחוג ללימודי ארץ ישראל באוניברסיטת חיפה, ד"ר תמיר גורן, ווליד כרכבי, מנהל היחידה לשימור מבנים ואתרים בעיריית חיפה ועוד. בנוסף מארגנת העמותה אירועים שונים כגון "האירוע לציון כיבוש חיפה במלחמת העולם הראשונה על ידי חיילים הודים", בשיתוף שגרירות הודו בישראל וצבא הגנה לישראל, שהתקיים לראשונה בחודש ספטמבר 2010, ומתוכנן להיערך בכל שנה ביום השנה למועד הכיבוש.

כחלק מפעילותה של העמותה להרחבת הידע והכרת חיפה, היא מארגנת פעם בחודש סיור בשכונות חיפה, כל סיור עוסק בשכונה אחרת או בנושא אחר. בנוסף אחת לחודש מתקיימת הרצאה במשרדי העמותה העוסקת בחיפה ובהיסטוריה שלה. העמותה חברה ב"וועדה לשילוט היסטורי" שהוקמה על ידי ראש העיר, במטרה לבחור ולשלט בתים היסטוריים בחיפה.

ברשות העמותה ספרייה מן הגדולות בנושאים חיפאיים, אוסף תמונות ומסמכים וכ-300 הקלטות של ראיונות עם תושבים על חיפה. כל החומרים עומדים לרשותם של חוקרים ושל תלמידים העוסקים בנושא חיפה. בנוסף, לאתר האינטרנט של העמותה הועלו מאמרים שנכתבו על ידי חוקרי חיפה השונים והם זמינים לרשות הציבור.

קישורים חיצוניים
----------------

ויקישיתוף מדיה וקבצים בנושא **העמותה לתולדות חיפה** בוויקישיתוף
* 

* אתר האינטרנט הרשמי של העמותה לתולדות חיפה
* העמותה לתולדות חיפה, באתר "גיידסטאר ישראל"
* העמותה לתולדות חיפה, דף שער בספרייה הלאומית

הערות שוליים
------------

1. ↑  הכנס באתר מדעטק
2. ↑  יום עיון בעקבות תערוכת בשירות הוד מלכותו
3. ↑  הוועדה לשילוט היסטורי באתר עיריית חיפה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257341205171
* LCCN: no2006121829
* VIAF: 151640030
* WorldCat (עם VIAF): 151640030

 |
מפה של מצר מקמרדו ושל העמקים היבשים מקמרדו
**העמקים היבשים מֶקמֶרדו** (באנגלית: **McMurdo Dry Valleys**) הם שורת עמקים אנטארקטיים שאינם מכוסים בשלג בארץ ויקטוריה, מערבית למצר מקמרדו.

העמקים היבשים מקמרדו מכונים בשם זה בגלל הלחות הנמוכה מאוד והיעדרם של שלג ושל קרח. היעדר השלג והקרח נובעים מהגנה בפני רוחות שיוצרים הרי הסביבה. אזור זה כולל גם אגמים, שקרח תמיד מכסה אותם מזה זמן ממושך מאוד ונוצרו בהם תנאי קיום ותהליכים כימיים מיוחדים מאוד.

מראה העמקים היבשים מקמרדו במבט מלמעלה

העמקים
------

* עמק אלאטנה (Alatna Valley) שוכן כשישה קילומטרים מצפון להר גראן (Mount Gran). העמק הוא הצפוני ביותר מבין העמקים היבשים של מקמרדו, והוא נמצא צפונית לקרחון בנסון.

שלושת העמקים העיקריים הם (מצפון לדרום):

* עמק ויקטוריה (Victoria Valley) הוא אחד העמקים הרחבים ביותר מבין העמקים היבשים מקמרדו, ממוקם בין רכס סנט ג'ון שמצפון לעמק ורכס אולימפוס שמדרום לעמק. בעמק זה נמצא אגם וידה.
* עמק רייט (Wright Valley), שהוא הרחב ביותר ובתוכו זורם נהר אוניקס, ממוקם בין רכס אולימפוס שמצפון לעמק ורכס אסגארד שמדרום לעמק. בעמק זה שוכנים אגם ונדה ואגם דון חואן.
* עמק טיילור (Taylor Valley), בין רכס אסגארד שמצפון לעמק, וגבעות קוקרי שמדרום לו.

מערבית לעמק ויקטוריה מצויים העמקים הבאים (מצפון לדרום):

* עמק בארוויק
* עמק בלהאם
* עמק מקקלווי

דרומית לעמק בלהאם מצויים העמקים הבאים (ממערב למזרח):

* עמק פריסקו
* עמק וול
* עמק וירג'יניה
* עמק סטואיוור

מערבית לעמק טיילור נמצא עמק פירס.

דרומית לעמקים, בין רכס החברה המלכותית ממערב וחופו המערבי של מצר מקמרדו מצויים, מצפון לדרום:

* עמק גארווד
* עמק מארשל
* עמק מירס

ראו גם
------

* נווה מדבר אנטארקטי

לקריאה נוספת
------------

• Matthew J. HOFFMAN, Andrew G. FOUNTAIN, Glen E. LISTON, **Near-surface internal melting: a substantial mass loss on Antarctic Dry Valley glaciers**, Journal of Glaciology, Vol. 60, No. 220, 2014 doi: 10.3189/2014JoG13J095

  

• Jeannie Meekins, **The Bleeding Glacier of Antarctica: A Strange But True Tale**

  

• Andrew G. Fountain, W. Berry Lyons, Melody B. Burkins, Gayle L. Dana, Peter T. Doran, Karen J. Lewis, Diane M. McKnight, Daryl L. Moorhead, Andrew N. Parsons, John C. Priscu, **Physical Controls on the Taylor Valley Ecosystem, Antarctica**, BioScience, Volume 49, Issue 12, 1 December 1999, Pages 961–971, 

  

• Roger Highfield, **Lost world frozen 14m years ago found in Antarctica**, The Telegraph, Sunday 25 November 2018

  

• J.G. Bockheim, M. McLeod, **Soil distribution in the McMurdo Dry Valleys, Antarctica**, Geoderma 144 (2008) 43–49

קישורים חיצוניים
----------------

ויקישיתוף מדיה וקבצים בנושא **העמקים היבשים מקמרדו** בוויקישיתוף
* The McMurdo Dry Valleys Lakes - Microbial Observatory (באנגלית)
* Bugs in the ice sheets: Melting glaciers liberate ancient bacteria  (באנגלית)
* קרחון קנדה נמס, והעמקים היבשים מקמרדו, סרטון באתר יוטיוב
* וידאו של טיסה אל העמקים היבשים מקמרדו ומבט אווירי על העמקים ועל קרחון קנדה
* תצלום העמקים היבשים וקרחון קנדה באתר הגאזט האנטארקטי של ממשלת ניו זילנד

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551754905171
* LCCN: sh97008556
* NKC: ge600336
* VIAF: 315137722
* WorldCat (עם VIAF): 315137722

 |
**אימרה מיצגר** (בהונגרית: **Mitzger Imre**; מרצאלי, 15 בפברואר 1875 – ?) היה דוקטור למשפטים, עורך דין ועורך עיתון יהודי-הונגרי, אחיו של טיבאדר מיצגר.

קורות חיים
----------

אימרה מיצגר נולד במשפחה יהודית כבנם של מיקשה מיצגר, רופא ושל צציליה קוהן. אימרה השלים את לימודיו התיכוניים בעיר נג'קניז'ה. כתלמיד כיתה ז' כבר זכה בשני פרסים ראשונים של מדליית זהב עם הסיפור ההיסטורי שלו "ימים מסוכנים". גם בכיתה ח' זכה בשתי מדליות זהב עם מאמרו על מאריה סצ'י וסיפורו הקצר פטימה. הוא סיים לימודי במשפטים בבודפשט והיה כתב-עמית של כתבי העת "הגאון ההונגרי" ושל בורשסם ינקו (1896-1898). הוא סיים משפטים בשנת 1898 והתיישב בקושיצה, שם עבד תחילה כמתמחה בעריכת דין במשך חצי שנה. במאי 1903 עבר לבודפשט ועסק שם בעריכת דין.

אימרה מיצגר כתב שירים ומאמרים לכתבי העת "סלון הונגרי" (1896), "הארץ והעולם" (1897) ול"פיגארו ההונגרי".

הוא היה העורך הראשי של היומון "יומן קושיצה" בשנת 1899, ובשנת 1901 של היומון הפוליטי "הונגריה" גם כן בקושיצה.

עבודותיו
--------

* **האיש המגושם**. מוֹנוֹלוֹג. 1899. (אוסף מונולוגים 82).

### בכתבי יד

* **בקשת יד של אדונים**, מחזה עממי בשלוש מערכות. השירים של פישטה דנקו מיקשה לנדיאל. (בכורה בקושיצה, בפברואר 1898)

לקריאה נוספת
------------

* יוז'ף סיניאי: חייהם ועבודותיהם של סופרים הונגרים
* שומוג' הליקון. לקסיקון של משוררים, סופרים ואמנים ילידי מחוז שומוג' 1928. עמ' 131.
* נתוני אימרה מיצגר בקטלוג של המוזיאון הספרותי פטפי
* פאל גויאש: חייהם ויצירותיהם של סופרים הונגרים (סידרה חדשה) 1939–1944 וכו 1990–2002

הערות שוליים
------------

1. ↑  "Születési bejegyzése a marcali izraelita hitközség születési akv. 1119/1875. folyószáma alatt".
יפןיפן
זהו שם יפני; שם המשפחה הוא היאקוטאקה. 
**הרוקיצ'י היאקוטאקה** (ביפנית:百武 晴吉‏; 25 במאי 1888 - 10 במרץ 1947) היה גנרל בצבא היפני הקיסרי במלחמת העולם השנייה. לעיתים נקרא **הרויושי היאקוטאקה** ו**סייקיצ'י היאקוטאקה**. שניים מאחיו הגדולים - סאבורו היאקוטאקה וגנגו היאקוטאקה - היו אדמירלים בצי הקיסרי היפני.

ביוגרפיה
--------

### ראשית חייו

היאקוטאקה נולד במחוז סאגה. הוא סיים את לימודיו באקדמיה הצבאית הקיסרית כקצין חיל רגלים ב-1909, במחזור ה-21 שבו למד גם צ'יאנג קאי שק. ב-1921 החל ללמוד במחזור ה-33 במכללת המטה של הצבא הקיסרי ועם סיום לימודיו נשלח למטה הכללי של הצבא הקיסרי היפני.

בין השנים 1925 ל-1927 שהה היאקוטאקה, אז בדרגת לויטננט קולונל, בפולין כקצין הצבא היפני. ב-1928 הוא נשלח למטה צבא קוואנטונג בסין. ב-1932 קיבל היאקוטאקה את דרגת הקולונל ולימד בבית הספר הצבאי למודיעין אותות. לאחר מכן קיבל מינוי מפקד מחלקה במטה הכללי עד 1935. לאחר שפיקד במשך שנה על רגימנט הרגלים ה-78, התמנה היאקוטאקה באפריל 1936 למפקח בית הספר הקדם צבאי בהירושימה, ובמרץ 1937 קיבל את דרגת מייג'ור-גנרל.

באוגוסט 1937 התמנה היאקוטאקה למפקח בית הספר למודיעין אותות. במרץ 1939 קיבל את הפיקוד על החטיבה העצמאית המעורבת ובאוגוסט של אותה שנה קיבל את דרגת לויטננט גנרל. מחודש פברואר 1940 עד חודש אפריל 1941 שימש היאקוטאקה מפקד הדיוויזיה העשרים.

### מלחמת העולם השנייה

במאי 1942 קיבל היאקוטאקה את הפיקוד על הארמייה ה-17 ונשלח למפקדתה ברבאול שבדרום מערב האוקיינוס השקט. במסגרת תפקידה נטלה הארמייה ה-17, תחת פיקודו של היאקוטאקה, חלק במערכות בגינאה החדשה, בגוודלקנל ובאיי שלמה. לאחר שמרבית הפעילות בזירה הוטלה על הארמייה השמינית, הפנה היאקוטאקה את יחידותיו לאיי שלמה בלבד, בעיקר לבוגנוויל. במהלך המערכה בבוגנוויל, נלכדו הוא ואנשיו על האי לאחר שבעלות הברית הקימו מתחם הגנה חזק בכף טורוקינה, ונותקו מקווי האספקה והתגבורת. התקפתו על המתחם נהדפה ויחידותיו נאלצו להתקיים ממה שמצאו באי ולהתחבא בג'ונגל ובמערות עד תום המלחמה.

באפריל 1945 לקה בשבץ מוחי וחודש לאחר מכן החליף אותו גנרל מסטאנה קנדה. היאקוטאקה נפטר ב-10 במרץ 1947.

לקריאה נוספת
------------

* Gailey, Harry A. **Bougainville, 1943-1945: The Forgotten Campaign**. University Press of Kentucky, 1991. מסת"ב 0813190479.

קישורים חיצוניים
----------------

ויקישיתוף מדיה וקבצים בנושא **הארוקיצ'י היאקוטאקה** בוויקישיתוף
* סטין אמנטרופ, ביוגרפיה של היאקוטאקה, The Generals of World War II.

הערות שוליים
------------

1. ↑  Gailey, עמ' 186.
**תאונת האוטובוס בהודו** הייתה תאונה שהתרחשה ב-1 ביולי 2023 כאשר אוטובוס פרטי שנסע בכביש המהיר מומבאי-נגפור (אנ') במחוז בולדהנה (אנ') במהרשטרה שבהודו עלה באש. לפחות 26 בני אדם מתו ו-7 נוספים נפצעו בתאונה.

התאונה
------

האוטובוס נסע מנאגפור לחתונה בפונה, פגע בעמוד בכביש המהיר, התהפך ועלה באש. התאונה אירעה בסביבות השעה 2 לפנות בוקר שעון מקומי. באוטובוס היו 33 נוסעים. 26 מהם מתו והנותרים נפצעו. צוותי חילוץ וכיבוי מקומיים הגיעו למקום התאונה וכיבו את השריפה.

תגובות
------

מושל מהרשטרה אקנת שינדה (אנ') וראש הממשלה נרנדרה מודי הביעו את צערם על התאונה. ממשלת מהרשטרה הודיעה על פיצוי לכל אחת ממשפחות המתים. הממשלה גם הודיעה שהם ישאו במלוא עלות הטיפול בפצועים. עקב השריפה לא ניתן היה לזהות את הגופות והרשויות החליטו לערוך בדיקות DNA כדי לקבוע את זהות הקורבנות.

הערות שוליים
------------

1. ↑  "25 passengers charred to death after bus catches fire on Samruddhi Expressway in Maharashtra". *Deccan Herald* (באנגלית). 2023-07-01. נבדק ב-2023-07-01.
2. ↑  ""They Were Sleeping": 25 Dead As Bus Catches Fire On Maharashtra Expressway". *NDTV.com*. נבדק ב-2023-07-01.
3. ↑  "Maharashtra: 25 killed as Pune-bound bus catches fire on Samruddhi Mahamarg Expressway in Buldhana". *The Times of India*. 2023-07-01. ISSN 0971-8257. נבדק ב-2023-07-01.
4. ↑  "Maharashtra Accident LIVE: 26 Dead, Rs 7L Ex Gratia Declared; Bus Was Less Than Four Years Old, Say Officials". *News18* (באנגלית). 2023-07-01. נבדק ב-2023-07-01.
**חיים גינזבורג** (Haim Ginsburg; ‏ 13 במאי 1933 – 20 בינואר 2013) היה פרופסור לביולוגיה מולקולרית, ממובילי המחקר בתחום תורת החיסון התאית בישראל.

קורות חיים
----------

גינזבורג נולד בירושלים וגדל בראשון לציון. ב-1959 סיים תואר ראשון בזואולוגיה וביוכימיה באוניברסיטה העברית בירושלים. ב-1962 קיבל תואר דוקטור במחלקה לווירולוגיה וגנטיקה במכון ויצמן, בהנחית פרופ' ליאו זקס. כיהן במכון ויצמן כחוקר במחלקה לביולוגיה של התא. מ-1972 ייסד וכיהן כפרופסור וראש המחלקה לאימונולוגיה תאית בפקולטה לרפואה של הטכניון בחיפה. היה פרופסור אורח במספר אוניברסיטאות ומכוני מחקר בארצות הברית, אנגליה, שווייץ וגרמניה.

מחקריו
------

גינזבורג היה מומחה בגידול תרביות של תאי דם לבנים וחקר את התמיינותם ומנגנון פעולתם. ב-1968 היה הראשון שגילה את מנגנון מערכת החיסון שאחראי לדחיית שתלים בגוף. מנגנון זה מורכב מתאי דם לבנים – לימפוציטים מסוג T, שתפקידם להשמיד תאי גוף מותמרים (תאים שהשתנו בעקבות חדירה של וירוסים או שינוי גנטי סרטני). גינזבורג גילה שמנגנון זה הוא האחראי לדחיית השתלים, שמזוהים למעשה על ידי מערכת תאי ה-T כתאים מותמרים.

גינזבורג ופרופ' ליאו זקס, גידלו לראשונה תרביות תאים שהפכו לסרטניים בעקבות חדירה של וירוסים. גינזבורג גם גילה שתאי LAK‏ (lymphokine-activated killer) מתפקדים כמפרישי חומרים בעלי תפקיד במערכת החיסון.

לגינזבורג יש עשרות פרסומים מדעיים ומחקריו תרמו להבנת מערכת החיסון התאית.

גלריה
-----

|  |
| --- |
| * גינזבורג לוחץ את ידה של אליזבת, המלכה האם בשנת 1970 בלונדון בבית הספר לרפואה סט מריגינזבורג לוחץ את ידה של אליזבת, המלכה האם בשנת 1970 בלונדון בבית הספר לרפואה סט מרי
* גינזבורג מרצה בכנס מדעי במילנו בשנת 1969גינזבורג מרצה בכנס מדעי במילנו בשנת 1969
* גינזבורג במעבדתוגינזבורג במעבדתו
 |

קישורים חיצוניים
----------------

ויקישיתוף מדיה וקבצים בנושא **חיים גינזבורג** בוויקישיתוף
* חיים גינזבורג, באתר הטכניון (באנגלית)
* רשימת פרסומיו באנגלית באתר NCBI (בין השנים 1966–2000)

הערות שוליים
------------

1. ↑  גינצבורג (גינזבורג) חיים, באתר מוזיאון ראשון-לציון
2. ↑  א' פלג, הלימפוציטים - השוטרים של גופנו, מעריב, 10 בפברואר 1969

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007423213405171

 |